钦定古今图书集成/方舆汇编/边裔典/第109卷 > 北魏
## 钦定古今图书集成/方舆汇编/边裔典/第109卷 > 北魏

### 明元帝泰常八年春二月筑长城

按《魏书明元帝本纪》：“春正月，蠕蠕犯塞。二月戊辰，筑
长城于长川之南，起自赤城，西至五原，延袤二千馀
里，备置戍卫。”按《高闾传》，“闾迁尚书中书监，上表曰：
臣闻为国之道，其要有五：一曰文德，二曰武功，三曰
法度，四曰防固，五曰刑赏。故远人不服，则修文德以
来之；荒狡放命，则播武功以威之，民未知战，则制法
度”以齐之；暴敌轻侵，则设防固以御之；临事制胜，则
明刑赏以劝之；用能辟国宁方，征伐四克。北狄悍愚同于禽兽，所长者野战，所短者攻城。若以狄之所短，
夺其所长，则虽众不能成患，虽来不能内逼。又狄散
居野泽，随逐水草，战则与家产并至，奔则与畜牧俱
迯，不赍资粮而饮食足。是以古人伐北方，攘其侵掠
而已。历代为边患者，良以倏忽无常故也。六镇势分，
倍众不斗，互相围逼，难以制之。昔周命南仲，城彼朔
方；赵灵、秦始，长城是筑；汉之孝武，踵其前事。此四代
之君，皆帝王之雄杰，所以同此役者，非智术之不长，
兵众之不足，乃防狄之要事，其理宜然故也。《易》称：“天
险不可升，地险山川丘”陵，王公设险，以守其国，长城
之谓欤？今宜依故于六镇之北，筑长城以御北虏，虽
有暂劳之勤，乃有永逸之益，如其一成，惠及百世。即
于要害，往往开门，造小城于其侧，因地却敌，多置弓
弩。《狄来》有城可守，有兵可捍。既不攻城，野掠无获，草
尽则走，终必惩艾。宜发近州武勇四万人及京师二
万人，合六万人为武士。于苑内立征北大将军府，选
忠勇有志干者以充其选。下置官属，分为三军，二万
人专习弓射，二万人专习戈楯，二万人专习骑槊。修
立战场，十日一习。采诸葛亮《八阵》之法，为平地御寇
之方，使其解兵革之宜，识旌旗之节，器械精坚，必堪
御寇。使将有定，兵兵有常，主上下相信，昼夜如一。七
月，发六部兵六万人，各备戎作之具，敕台北诸屯仓
库，随近作米，俱送北镇。至八月，征北部，率所领与六
镇之兵，直至碛南，扬威漠北。狄若来拒，与之决战。若
其不来，然后散分其地，以筑长城。计六镇东西不过
千里，若一夫一月之功，当三步之地，三百人三里三
千人，三十里三万人，三百里“则千里之地，强弱相兼，
计十万人一月必就运粮，一月不足为多，人怀永逸，
劳而无怨。计筑长城，其利有五：罢游防之苦，其利一
也；北部放牧，无抄掠之患，其利二也；登城观敌，以逸
待劳，其利三也；省境防之虞，息无时之备，其利四也；
岁常游运，永得不匮，其利五也；又任将之道，特须委
信，阃外之事”，有利辄决，赦其小过，要其大功，足其兵
力，资其给用，然后胜可果也。

### 太武帝太平真君七年六月丙戌发司幽定冀四州十万人筑畿上塞围起上谷西至河广袤皆千里

按：《魏书太武帝本纪》云云。

### 宣武帝正始三年四月甲辰诏遣使者巡慰北边

按：《魏书宣武帝本纪》云云。